cyanic-selkie/wikianc huggingface dataset:
Մշակութային ինքնություն
Ժողովրդագրական ցուցիչ
Ժողովրդագրական ցուցանիշների և մշակութային ինքնության միջև կապերը միշտ եղել են հետազոտողների ուսումնասիրությունների կենտրոնական թեմաներից։ Դրանց մեջ ներառվում են գենդերի, տարիքի և սոցիալ-տնտեսական կարգավիճակի հարցերը։ Սովորաբար ազգային մշակույթի ժառանգների դերը վերագրվում է կանանց։ Չկան բավարար տվյալներ միանշանակ պնդելու համար, սակայն, այնուամենայնիվ, որոշ հետազոտություններ ցույց են տալիս, որ կանայք ունեն ազգային/մշակութային ինքնության, նույնականացման ավելի բարձր մակարդակ. հարկ է նշել, որ այս տվյալները տարբեր են կախված մշակույթից, ավանդույթներից, ներգաղթյալների տարբեր խմբերից և երկրներից։ Տարիքի հետ, որպես կանոն, մշակութային ինքնության մակարդակը բարձրանում է ։ Դրա հետ սերտ առնչություն ունի Էրիխ Ֆրոմմի այն դիտարկումը, որ տարիքի հետ սրվում է հատկապես արմատներին վերադառնալու, նախնիների հետ միավորվելու պահանջմունքը ։
Մշակութային տարբերություններ
Ընդհանրապես որքան ավելի շատ են մշակույթների միջև տարբերությունները, այնքան ավելի բարդանում է անհատական մշակութային հարմարման գործընթացը, ինչը իր հերթին ազդում է անհատի մշակութային ինքնության վրա։ Լեզուն մշակութային տարբերությունների արտահայտումն է և մշակութային ինքնության հետազոտությունների կարևոր բաղկացուցիչ մասը։ Սակայն մշակութային ինքնության և լեզվի միջև կապը միանշանակ հաստատված չէ։ Այլ երկրներում լեզվի և մշակութային ինքնության կապի ուսումնասիրությունները պտտվում են երկու հիմնական տեսակետերի շուրջ։ Դրանցից մեկի համաձայն լեզուն ելակետային գործոն է մշակութային ինքնության մեջ և բարենպաստ է ազդում դրա վրա։ Իմբենս-Բեյլիի հետազոտությունները ամերիկահայ երեխաների հետ ցույց են տվել, որ երկլեզու երեխաները, որոնք անգլերենի հետ մեկտեղ հասկանում են նաև իրենց մայրենի լեզուն, ունեն մշակութային/ազգային ինքնության ավելի բարձր մակարդակ ի համեմատություն այն երեխաների, որոնք միայն անգլերենին են տիրապետում ։ Մյուս տեսակետը պնդում է, որ լեզվի և մշակութային ինքնության միջև, եթե անգամ կա կապ, ապա շատ թույլ։ Այլ կերպ ասած՝ անձի մշկութային ինքնության մակարդակը, ձևավորումը չի պայմանավորվում որևէ կերպ լեզվի իմացությամբ։
Սոցիալական աջակցություն
Սոցիալական աջակցությունը մշակութային հարմարմանը նպաստող կարևորագույն գործոններից է, ընդ որում կարևոր է ինչպես միջավայրի, այնպես էլ ընտանիքի և հասկակաիցների աջակցությունը։ Առաջին հերթին ծնողները կարող են ազդել անձի մշակութային նույնականացման վրա։ Ազգային համոզմունքները, մենթալիտետը, արժեքները, ընդունված վարքաձևերը մեծամասամբ փոխանցվում են ծնողների միջոցով։ Մշակութային նույնականացման բարձր մակարդակով երեխաների ծնողների շրջանում անցկացված հարցումը ցույց է տվել, որ այս ծնողները գիտակցում են, որ ցանկանում են դաստիարակել տարբեր մշակութային համատեքստերում ավելի հեշտ զարգացող երեխաներ։ Սակայն այս տվյալները ներկայումս լուրջ քննադատության են ենթարկվում նոր ժամանակների, նոր սերունդների հետ կապված։ Երեխաները հիմա ավելի շատ և շուտ են առնչվում այլ մշակույթների հետ, քան իրենց ծնողները։ Այս տեսանկյունից մեծ նշանակություն է տրվում հասակակիցների կողմից ցուցաբերվող աջակցությանը ։
Մշակութային ինքնության ճգնաժամ
Գլոբալիզացիան այսօր համարվում է ամենատենդենցիոզ երևույթներից մեկը. չկա հասարակական կյանքի մի ոլորտ, որ այս կամ այն կերպ չառնչվի գլոբալիզացիայի հետ։ Հասարակության տնտեսական, քաղաքական, սոցիալական, տեխնոլոգիական և մշակութային հիմքերը ենթարկվում են ակտիվ վերակառուցումների։ Գլոբալիզացիոն գործընթացները, փոփոխելով սովորական ժամանակայնությունը և սոցիալական տարածությունը, ամբողջական դարաշրջանների միջև սահմաններ են ջնջում՝ ստիպելով ներկայիս աշխարհին նայել տարբեր երևույթների նորովի, ոչ ֆրագմենտար։ Այս գործընթացների մասշտաբայնությունը կապված է տեղեկատվական, ֆինանսական, տրանսպորտային, տեխնոլոգիական հոսքերի շարժունակության և տարածվածության հետ, երբ աշխարհի բոլոր անկյուններ ներթափնցելով՝ դրանք կազմակերպում են ժամանակակից մարդկանց կյանքը փոխկախվածության և փոխպայմանականության սկզբունքներով։
Կենսագործունեության բոլոր ոլորտներից մշակութայինը թերևս ամենամեծ հարվածներն է ստանում այս տեսանկյունից։ Սոցիոմշակութային փոփոխությունների հիպերդինամիկությունը և ժամանակակից հասարակության մոդերնիզացիան ուղեկցվում են այդ սոցիոմշակութային համակարգերի խորքային փոփոխություններով. Փոփոխվում են արժեքային կողմնորոշիչները, դրանց հիերարխիան, կյանքից բավարարվածության չափանիշները, առաջ է գալիս  նորի նկատմամբ անզուսպ ձգտում, էքստրեմալիզմ, ապագա հեռանկարների լղոզվածություն, ընդհանուր կուռքերի և իդեալների բացակայություն։ Սրա հետ մեկտեղ մշակույթի հիմքի վրա ընկած կոնֆլիկտները կապված են մարդկային բնույթի խորքային դիմադրությունների հետ ։
Այսպիսով սոցիոմշակութային գլոբալիզացիան տանում է ներմշակութային և միջմշակութային հակասությունների մեծացման, ակտուալացնում արժեքների, սիմվոլների, տարբեր մշակութային աշխարհների համահարաբերակցման կոնֆլիկտների հարցերը։ Այս համատեքստում նորից առաջնային պլան է գալիս «Մենք» և «Ուրիշները» դիսպոզիցիոն հակադրությունը։ Գլոբալիզացիայի պայմաններում ներգաղթը մեծ թափ է ստանում աշխարհի բոլոր երկրներում։ Ներգաղթյալների մեծ թիվ է մուտք գործում տարբեր երկրներ իրենց հետ բերելով իրենց մշակույթը, արժեքները, պատկերացումները։
Սոցիալական բնույթի շարք գործոններ պայմանավորում են մարդու ինքնության ճգնաժամը սոցիոմշակութային տիրույթում։ Դրանցից հիմնաքարային են համարվում սոցիալական հանրույթների լղոզվածությունը, որը հանգեցնում է հանրության զանգվածայինության, սոցիալական կապերի հետզարգացումը, որի շրջանակներում տեղի է ունենում սոցիալական խնդիրների վերափոխում, ինչպես նաև սոցիալական-խմբային նույնականացման սահմանների լղոզվածությունը։
«Ես-ինքնության» իրողության հաղորդակցական աջակցության թուլացումը «Մենք-ինքնության» կողմից նշանակում է, որ մարդը մսխում է իր սոցիոմշակութային հիմքը, որ դրված է առաջնային սոցիալիզացիայով.նրա ինքնությունը մասնատվում է ֆրագմենտների, որոնք համապատասխանում են այն սոցիոմշակութային աշխարհներին, որոնց հետ մարդ իրեն ժամանակավորապես նույնականացնում է։ Մարդը սկսում է պատկանել բազմաթիվ սոցիոմշակութային իրողությունների՝ իրացնելով դրաանցից յուրաքանչյուրում իր անհատականության միայն որոշ մաս։ Եվ եթե առաջ այդպիսի սոցիոմշակութային աշխարհները քիչ էին, ապա ներկայումս դրանց քանակը անհաշվելի է։
Հեշտ է հասկանալ, որ ցանկացած քիչ թե շատ կայուն համակարգի, հատկապես `մշակույթի համակարգի փոփոխությունը վերածվում է ճգնաժամի, որը տարբեր հեռանկարներ է ստեղծում ինչպես դրա զարգացման, այնպես էլ լուծման համար։ Քանի որ մշակույթն է այն տարածքը, որտեղ կոդավորվում է ինքնությունը և հասարակության զարգացման շարունակականությունը, այնքանով, որքանով որ մշակութային ինքնությունն է «թելադրում» մարդուն կայուն, ուժեղ վստահություն, անվտանգություն, սոցիալական իրավիճակներ կանխատեսելու ունակություն, հասարակության մեջ իր սեփական դիրքորոշման միանշանակությունը, այդքանով այս ոլորտում փոփոխությունները ամենատրավմատիկն են մարդու համար ։
Լեհ սոցիոլոգ Պ.Շտոմպկան մշակույթի ոլորտում փոփոխությունների նմանատիպ տրավման անվանել է «մշակութային տրավմա»։ Որպես «մշակութային տրավմայի» ախտանիշ նա առանձնացնում է հետևյալ սոցիալական հետևանքները.
Անհատական ​​մակարդակում «մշակութային տրավման» արտահայտվում է մշակութային ապակողմնորոշմամբ, անորոշությամբ, թե անձի սեփական վարքը ինչ ձևերի պետք է համապատասխանի, ինչ արժեքներ են գերակշռում նրա համար։
Մշակութային ինքնության ճգնաժամի պատճառներն են. «արմատների կորստի» փորձը («գոյաբանական հիմնաքարի կորուստ») ավանդույթի «մոռացության» իրավիճակում (ապավանդացում), վիրտուալացում և մշակութային համատեքստի մասնատում, անհատական ​​ընտրությունների հեռացումը կոլեկտիվ կյանքի ձևերից `հաղորդակցության ավանդական տեսակների, սոցիալական համայնքների «մտերմության» տեսակների, հասարակության մեջ սոցիալական նույնականացման տեսակների խախտման շրջանակներում. կյանքի ձևերի և կենդանի միջավայրի բազմազանացում; «վիրտուալ աշխարհների» առաջացումը «իրենց» արժեքներով, հաղորդակցության ձևերով, դիսկուրսիվ պրակտիկայով։ Սոցիալական մշակութային տարածքի բոլոր մակարդակներում սոցիալական փոփոխությունների և ինստիտուցիոնալ տեղաշարժերի տեմպերի արագացումը առաջ է բերում գործողության նոր ձև, որը հաճախ ձևավորվում է ինքնաբերաբար, իրավիճակային և հակասության մեջ է մտնում ավանդական մշակույթի հետ ։ Նման իրավիճակներում սրվում է սոցիալական վերահսկողության և ինքնատիրապետման նորմերի միջև հաստատված կապերը փոխելու կամ պահպանելու խնդիրը։ Քանի դեռ կյանքի նոր ձևը ամրագրված չէ նոր մշակութային օրենսգրքերում և կանոններում և չի սանկցավորվում փոխազդեցության նոր ձևերով, սոցիալական վերահսկողության և ինքնատիրապետման նորմերը մտնում են հակասության մեջ` առաջացնելով մարդու սոցիալական ապակողմնորոշում և ինքնության ճգնաժամ անձի բոլոր մակարդակներում։
Ծանոթագրություններ
Կատեգորիա:Հոգեբանություն Կատեգորիա:Մարդաբանություն Կատեգորիա:Մշակութային աշխարհագրություն Կատեգորիա:Մշակույթի սոցիոլոգիա Կատեգորիա:Նույնականության քաղաքականություն Կատեգորիա:Մշակութային տերմինաբանություն Կատեգորիա:Սոցիալական հոգեբանություն
Սանտա Ռոսա (Կատամարկա)
Սանտա Ռոսա (Departamento de Santa Rosa), դեպարտամենտ Արգենտինայում, Կատամարկա պրովինցիայի կազմում։ Տարածքը՝ 1424 կմ²։ Ըստ վիճակագրության Ազգային ինստիտուտի և Արգենտինայի բնակչության 2010 թվականի մարդահամարի տվյալների՝ դեպարտամենտի բնակչությունը կազմում է 12034 մարդ՝ 2001 թվականի 10349-ի փոխարեն, որը կազմում է 16,3% աճ ։ Բնակչության խտությունը՝ 8,45 մարդ/կմ²։ Վարչական կենտրոնը Բանյադա դե Ավանդան է։
Աշխարհագրություն
Դեպարտամենտը գտնվում է Կատամարկա պրովինցիայի արևելքում։ Սահմանակից է՝
Ծանոթագրություններ
Կատեգորիա:Արգենտինայի դեպարտամենտներ
Լին Դուրյան
Ի ծնե անուն արմտ. հայ.՝ Ժոսլին-Արփինե Տիրատուրեան
Ծնվել է հունիսի 29, 1933 Լիոն
Երկիր Ֆրանսիա
Մահացել է մայիսի 7, 2014 (80 տարեկան) Փարիզ
Գործիքներ վոկալ
Կրթություն Լիոնի շրջանային կոնսերվատորիա
Կենսագրություն
Սովորել է Լիոնի կոնսերվատորիայում։ 1957 թվականին տեղափոխվել է Փարիզ, «Կոնցեր մյուզիգրեն» խմբի հետ ելույթներ ունեցել Հոլանդիայում, Բելգիայում։
1953 թվականին ընդունվել է Փարիզի Գրանդ օպերայի երգչախումբը։ 1966 թվականին Էբոլիի (Վերդիի «Դոն Կարլոս») դերակատարումով դարձել է նույն թատրոնի մեներգչուհի։
Դերեր
Լավագույն դերերգերից են նաև Կարմենը (Բիզեի «Կարմեն»), Աիդան, Ազուչենան (Վերդիի «Աիդա», «Տրուբադուր»)։ Դուրյանի համերգային ծրագրերում ընդգրկված էին Կոմիտասի, Գ. Սյունու, Ա. Մեսումենցի ն ուրիշ հայ կոմպոզիտորների երգերը։
Ծանոթագրություններ
Կատեգորիա:Հայ երգչուհիներ Կատեգորիա:Ֆրանսահայ երգչուհիներ Կատեգորիա:Բեմական կեղծանուններ
Քվեդա Մամաթ
Քվեդա Մամաթ (ქვედა მამათი), գյուղ Վրաստանում։ Գտնվում է Գուրիայի մարզի Լանչխութի շրջանում։
Դիրք
Գյուղը գտնվում է ծովի մակարդակից 260 մետր բարձրության վրա։
Տրանսպորտ
Գյուղը շրջկենտրոն Լանչխութի հետ կապված է ավտոխճուղով։ Այդտեղով է անցնում Թբիլիսի-Բաթում երկաթուղին։
Ամենամոտ նավահանգիստը Փոթին է, իսկ ամենամոտ օդանավակայանը գտնվում է Քութայիս քաղաքում։
Ծանոթագրություններ
Կատեգորիա:Վրաստանի գյուղեր Կատեգորիա:Լանչխութի շրջան
Սուրբ Հարություն եկեղեցի (այլ կիրառումներ)
Սուրբ Հարություն եկեղեցի կարող է վերաբերել հետևյալ եկեղեցիներին
Բիրգլանդ
Ենթարկվում է Վերին Պֆալց վարչական շրջանին։ Մտնում է Ամբերգ Զալցբախի շրջանի կազմի մեջ։ Բնակչությունը 1834 մարդ (ըստ 2010 թվականի դեկտեմբերի 31-ի) ։ Տարածքը 62,40 կմ² է։ Պաշտոնական կոդ՝ 09 3 71 116։
Արտաքին հղումներ
Կատեգորիա:Գերմանիայի քաղաքներ
Եվգենի Կաչան
Եվգենի Միխայիլովիչ Կաչան, ռուս ֆուտբոլիստ։ Խաղում է պաշտպանի դիրքում։
Գործունեություն
Ֆուտբոլով սկսել է զբաղվել 1991 թվականից։ Առաջին մարզիչը եղել է Վլադիմիր Կոստանտինովիչ Յառլիկովը ։
2000 թվականին տեղափոխվել է Մետալուրգ ակումբ, բայց խաղացել է միայն 30 րոպե գավաթի խաղարկությանը Ամկար ակումբի դեմ։ 2001 թվականին վարձավճարով է տրվել Չկալովեց Օլիմպիկ ակումբին։
2005 թվականին Մետալուրգ ակումբի հետ միասին դուրս է եկել առաջին դիվիզիոն։ 2013 թվականին դուրս է եկել Ռուսաստանի գավաթի 1/4 եզրափակիչ, որտեղ Ենիսեյ ակումբը 3:0 հաշվով հաղթել է ԲԿՄԱ-ին։ Նա Ենիսեյ ակումբում խաղացել է մինչև 2015/16 մրցաշրջանի ավարտը։
2016 թվականին համալրել է իր ուժերը Սիբիր ակումբի կազմում, որտեղ դարձել է հիմնական կազմի կարևոր խաղացող։
2017 թվականին դուրս է եկել Ռուսաստանի գավաթի 1/4, որտեղ Սիբիր ակումբը հաղթել է Ռուբին ակումբին 1:0 հաշվով։ Մրցաշրջանի երկրորդ կեսի արդյունքում զբաղեցրել է երրորդ տեղը երկրպագուների ձայնով և դարձել է թիմի լավագույն խաղացող ։ Մրցաշրջանի ավարտին բացակայել է հավաքականից ։
2017 թվականի հուլիսի 1-ին տեղափոխվել է Սիզրան 2003 ակումբ ։
2018 թվականի հուլիսի 1-ին պայմանագրի ժամկետը լրացել է, և 2018 թվականի սեպտեմբերի 3-ին ֆուտբոլիստը տեղափոխվել է Վոլգա ակումբ ։
Ելույթների վիճակագրություն
2018 թվականի հոկտեմբերի 28-ի դրությամբ։
Ծանոթագրություններ
Կատեգորիա:Ռուս ֆուտբոլիստներ Կատեգորիա:Ֆուտբոլի պաշտպաններ
Լյուքսեմբուրգի ֆուտբոլի առաջնություն 1977-1978
Լյուքսեմբուրգի ֆուտբոլի առաջնություն 1977-1978, Լյուքսեմբուրգի 64-րդ ֆուտբոլի առաջնությունը։ Մրցաշարի չեմպիոն է դարձել «Պրոգրես Նիդերկրոնը»։ Մրցաշարին մասնակցել է 12 թիմ։
Արտաքին հղումներ
Կատեգորիա:Լյուքսեմբուրգի ֆուտբոլի առաջնություն
Գեորգի Պետրոսյան
Գեորգի Միքայելի Պետրոսյան, պետական քաղաքական գործիչ։ ԼՂՀ նախագահի խորհրդական։ ՀՅԴ բյուրոյի անդամ։ Արցախի արտաքին գործերի նախարար (2007-2011)։ ՀՀ ԳԽ (1990-1995), ԼՂՀ ԳԽ (1992-1995) պատգամավոր ։
Գործունեություն
1992 թվականի հունվար-ապրիլին Լեռնային Ղարաբաղի Հանրապետության Գերագույն խորհրդի նախագահի տեղակալ։ 1992 թվականի ապրիլից 1993 թվականի հունիսը՝ Գերագույն խորհրդի նախագահի պաշտոնակատար ։ ՀՅԴ կուսակցության անդամ (1989 թ.-ից)։ 1971-1973 թվականներին ծառայել է խորհրդային բանակում։ Ավարտել է Մինսկի ռադիոտեխնիկական ինստիտուտը (1978)։ 1980-1990 թվականներին աշխատել է Ստեփանակերտի կոնդենսատորների գործարանում՝ տեխնիկական վերահսկողության բաժնի պետ, ապա՝ գլխավոր տեխնոլոգ։
1988 թվականից գործուն մասնակցություն է ունեցել Ղարաբաղյան շարժմանը։ Եղել է «Կռունկ» կոմիտեի, «Միացում» հասարակական-քաղաքական կազմակերպության, ԼՂ Ազգային խորհրդի անդամ։ 1997-1999 թվականներին՝ Արցախի «Հայ դատ» ուսումնական կենտրոնի տնօրեն, 2000-2007 թթ. և 2011 թ.-ից՝ ԼՂՀ նախագահի խորհրդական, 2007-2011 թթ.՝ ԼՂՀ Արտաքին գործերի նախարար  ։
Ծանոթագրություններ
Կատեգորիա:Հայ քաղաքական գործիչներ Կատեգորիա:1953 ծնունդներ Կատեգորիա:Հայ դիվանագետներ Կատեգորիա:Դիվանագետներ այբբենական կարգով Կատեգորիա:Ստեփանակերտ քաղաքում ծնվածներ Կատեգորիա:ՀՅԴ անդամներ Կատեգորիա:ԼՂՀ ԳԽ 1-ին գումարման պատգամավորներ Կատեգորիա:Հայ պետական գործիչներ
Բոլշայա Նեկլինովկա (Նեկլինովսկի շրջան)
Բոլշայա Նեկլինովկա (Большая Неклиновка), գյուղ Ռուսաստանի Դաշնության Ռոստովի մարզի Նեկլինովսկի շրջանում։ Մտնում է Բոլշենեկլինովսկի գյուղական համայնքի կենտրոնի կազմի մեջ։
Կատեգորիա:Ռոստովի մարզի Նեկլինովսկի շրջանի բնակավայրեր Կատեգորիա:Ռուսաստանի գյուղեր
Սան Սեբաստիան դու Պարաիզուի գավառ
Սան Սեբաստիան դու Պարաիզուի գավառ (Microrregião de São Sebastião do Paraíso), գավառ Բրազիլիայում, մտնում է Մինաս Ժերայս նահանգի մեջ։ Մտնում է Հարավ-հարավարևմուտք նահանգի Մինաս Ժերայս մարզի մեջ։ Բնակչությունը կազմում է 276 761 մարդ 2006 թվականի տվյալով։ Զբաղեցված տարածքը 5145,304 կմ²։ Բնակչության խտությունը 53,8 մարդ/կմ²։
Գավառի կազմ
Գավառի կազմի մեջ են մտնում հետևյալ համայնքները.
Կատեգորիա:Բրազիլիայի գավառներ Կատեգորիա:Մինաս Ժերաիս նահանգի գավառներ
Արմենակ Սարգսյանց
Կյանքը
Ավարտել է Պետերբուրգի լեռնային ինստիտուտը (1897)։ Աշխատել է Ռուսաստանի հարավային գործարաններում, 1922 թվականին՝ Ալավերդու գործարանների ու հանքերի միավորման դիրեկտոր։ 1928 թվականից աշխատել է Խարկովում․ մինչև 1931 թվականը՝ մետալուրգիական գործարանների նախագծման պետական ինստիտոիտում (մետալուրգիական բաժնի պետ), 1931-1936 թվականները՝ մետաղների ինստիտուտում (ավագ գիտաշխատող)։
Արմենակ Սարգսյանցի նախաձեռնությամբ և ղեկավարությամբ Ռուսաստանում առաջին անգամ իրականացվել է ֆեռոմանգանի և ֆեռոսիլիցիումի հալումը (1900-1901), նախագծվել, կառուցվել և վերանորոգվել են դոմնային վառարաններ։ Ստեղծել է դոմնային գազի բաղադրության հաշվարկի մեթոդ, ուսումնասիրել դոմնային վառարանում բովախառնուրդի շարժումը։
Կատեգորիա:Հայ ճարտարագետներ
Ամինևո (գյուղ, Կարաիդելսկի շրջան)
Ամինևո (Аминево, Әмин), գյուղ Ռուսաստանի Բաշկորտոստան հանրապետության Կարաիդելսկի շրջանի կազմում։
Բնակչությունը 2009 թվականին գրանցված տվյալներով կազմում էր 105 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Բաշկորտոստան հանրապետության Կարաիդելսկի շրջանի բնակավայրեր
Տիպ 85
«Type 85», չինական հիմնական մարտական տանկ, որը դարձել է շրջադարձային կետ չինական տանկերի արտադրության գործում՝ ավարտելով խորհրդային հին տանկերի ձևափոխումների շարքը։ Նոր տանկի հիմնական առանձնահատկությունը զոդովի աշտարակն է զարգացած նավախելային խորշով (արևմտյան տանկերի օրինակով), որը տեղադրվել է Type 88 տանկի ամրաշրջանակի վրա։
Արտաքին հղումներ
Կատեգորիա:Հիմնական մարտական տանկեր
Կոժինո (գյուղ, Մոնաստիրշչինսկի շրջան)
Կոժինո (Кожино), գյուղ Ռուսաստանի Սմոլենսկի մարզի Մոնաստիրշչինսկի շրջանի կազմում։
Բնակչությունը 2007 թվականին գրանցված տվյալներով կազմում էր 10 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սմոլենսկի մարզի Մոնաստիրշչինսկի շրջանի բնակավայրեր
Աստերոիդների ցանկ (115501-115600)
Աստերոիդների ցանկ (115401-115500) * Աստերոիդների ցանկ * Աստերոիդների ցանկ (115601-115700)
Յուրի Ֆադեև
Յուրի Ֆադեև (Ю́рий Дми́триевич Фаде́ев, ), ռուս դիվանագետ։
Կենսագրություն
1954 թվականին ավարտել է Մոսկվայի արևելագիտության ինստիտուտը՝ «Կորեայի երկրագետ» մասնագիտությամբ, 1965 թվականին ավարտել է ԽՍՀՄ արտաքին գործերի նախարարության բարձրագույն դիվանագիտական դպրոցը և ԽՍՀՄ արտաքին գործերի նախարարության դիվանագիտական ակադեմիայի որակավորման բարձրացման ֆակուլտետը։ 1959 թվականից զբաղվում է դիվանագիտական գործունեությամբ։
Յուրի Ֆադեևը մահացել է 2014 թվականի դեկտեմբերի 22-ին, Մոսկվայում՝ 83 տարեկան հասակում։
Անձնական կյանք
Ամուսնացած է, ունի մեկ դուստր։
Արտաքին հղումներ
Կատեգորիա:Դիվանագետներ այբբենական կարգով Կատեգորիա:Խորհրդային դիվանագետներ Կատեգորիա:Ռուս դիվանագետներ Կատեգորիա:«Աշխատանքի վետերան» մեդալակիրներ
Գետակ
Գետակ, գյուղ Արևելյան Հայաստանում, Կարսի մարզում ։
Բնակչության մասին տվյալներ չեն պահպանվել։ Հայերը բռնությամբ տեղահանվել են 1920 թվականի հայ-թուրքական պատերազմի ժամանակ և բնակություն հաստատել Արևելյան Հայաստանում։
Ծանոթագրություններ
Կատեգորիա:Արևելյան Հայաստանի գյուղեր
Յուլեյիե (գյուղ, Ռապլա շրջան)
Յուլեյիե (Ülejõe), գյուղ Էստոնիայի Ռապլամաա նահանգի Ռապլա շրջանում։
2011 թվականի տվյալներով գյուղում բնակվում էր 81 մարդ։
Արտաքին հղումներ
Կատեգորիա:Էստոնիայի Ռապլամաա նահանգի Ռապլա շրջանի բնակավայրեր Կատեգորիա:Էստոնիայի գյուղեր
Բորկին (Նեկլինովսկի շրջան)
Բորկին (Боркин), գյուղ (խուտոր) Ռուսաստանի Դաշնության Ռոստովի մարզի Նեկլինովսկի շրջանում։ Մտնում է Անդրեևո-Մալենտևսկի գյուղական համայնքի կենտրոնի կազմի մեջ։
Կատեգորիա:Ռոստովի մարզի Նեկլինովսկի շրջանի բնակավայրեր Կատեգորիա:Ռուսաստանի խուտորներ
Դևոչկի (գյուղ, Չեռնյախովսկի շրջան)
Դևոչկի (Дівочки), գյուղ Ուկրաինայի Ժիտոմիրի մարզի Չեռնյախովսկի շրջանում։ Հիմնադրվել է 1624 թվականին։
2010 թվականի տվյալներով Դևոչկի գյուղում բնակվում էր 423 մարդ։ Բնակավայրը զբաղեցնում է 2093 կմ² տարածք։ Բնակչության խտությունը կազմում էր 354,04 մարդ/կմ²։
(2068) Դանգրին
Արտաքին հղումներ
Կատեգորիա:1948 թվականին հայտնաբերված աստղագիտական մարմիններ Կատեգորիա:Մարգարիտա Լոժյեի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Քվիան
Քվիան (ქვიანი), գյուղ Վրաստանում։ Գտնվում է Գուրիայի մարզի Լանչխութի շրջանում։
Դիրք
Գյուղը գտնվում է ծովի մակարդակից 45 մետր բարձրության վրա։
Բնակչություն
Ըստ 2014 թվականի մարդահամարի տվյալների, գյուղի բնակչությունը կազմում է 715 մարդ, մեծամասնությունը՝ վրացիներ։
Տրանսպորտ
Ամենամոտ նավահանգիստը Փոթին է, իսկ ամենամոտ օդանավակայանը գտնվում է Քութայիս քաղաքում։
Ծանոթագրություններ
Կատեգորիա:Վրաստանի գյուղեր Կատեգորիա:Լանչխութի շրջան
Դմիտրի Եգորով
Դմիտրի Ֆեոդորովիչ Եգորով, խորհրդային մաթեմատիկոս։ ԽՍՀՄ ԳԱ պատվավոր անդամ (1929), Մոսկվայի մաթեմատիկական ընկերության նախագահ (1922), Մոսկվայի համալսարանի պրոֆեսոր (1903)։ Աշխատանքները վերաբերում են դիֆերենցիալ երկրաչափության, վարիացիոն հաշվի, ինտեգրալ հավասարումների և իրական փոփոխականի ֆունկցիների տեսության հարցերին։
Ծանոթագրություններ
Կատեգորիա:Խորհրդային մաթեմատիկոսներ Կատեգորիա:ԽՍՀՄ ԳԱ թղթակից անդամներ Կատեգորիա:Մաթեմատիկոսներ այբբենական կարգով Կատեգորիա:20-րդ դարի մաթեմատիկոսներ Կատեգորիա:Մոսկվայի պետական համալսարանի դասախոսներ Կատեգորիա:Խորհրդային պրոֆեսորներ Կատեգորիա:ՌԽՖՍՀ գիտության վաստակավոր գործիչներ Կատեգորիա:Մոսկվայի պետական համալսարանի պրոֆեսորներ‎ Կատեգորիա:Ռուս մաթեմատիկոսներ
Ռաֆայել Համբարձումյան (քանդակագործ)
Ռաֆայել Երվանդի Համբարձումյան, հայ քանդակագործ։ ԽՍՀՄ նկարիչների միության անդամ։
Կենսագրություն
1953 թվականին ավարտել է Երևանի գեղարվեստա-թատերական ինստիտուտը։ Դիպլոմային աշխատանք՝ Հովհաննես Բաղրամյան։ 1955 թվականից մասնակցում է ցուցահանդեսների։ 1958 թվականին Բրյուսելի միջազգային ցուցահանդեսում արժանացել է բրոնզե մեդալի։ Նրա գործերից են՝ ԽՍՀՄ ժողովրդական արտիստուհի Օբրազցովայի դիմաքանդակը, Ռասուլ Համզաթովի դիմաքանդակը, Մոսկվայի կենտրոնում՝ Սվերդլովի հրապարակում դրված Սվերդլովի մոնումենտը, «Չենթարկվողները», «Ձկնորսը», «Աղջկա դիմաքանդակ», «Անուշ», «Քրդուհի», «Ցուլը և վագրը», «Ընձառյուծները և փիղը», «Լողացողներ» ։
Մահացել է 1981 թվականին, Մոսկվայում։
Ծանոթագրություններ
Կատեգորիա:Հայ քանդակագործներ Կատեգորիա:Երևանի պետական գեղարվեստաթատերական ինստիտուտի շրջանավարտներ Կատեգորիա:ԽՍՀՄ նկարիչների միության անդամներ
Մատրենկա (Բերդի վտակ)
Մատրենկա (Матренка), գետ Ռուսաստանում, հոսում է Նովոսիբիրսկի երկրամասում, Ալթայի Հանրապետությունում։ Գետաբերանը տեղակայված է Բերդ գետի աջ ափով՝ 259 կմ հեռավորության վրա։ Գետի երկարությունը 15 կմ է։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Վերխնեոբսկոմի ավազանային շրջանին, գետի ջրատնտեսային տեղամասը Օբ գետն է, գետի ենթաավազանը Բիա և Կատուն գետերն են։ Գետի գետային ավազանը (Վերին) Օբ գետն է՝ մինչև Իրտիշի հետ միախառնման կետը։ Տվյալներն ըստ ջրային ռեսուրսների ֆեդերատիվ տեսչության
Ցուլ շնաձուկ
Ցուլ շնաձուկ (Carcharhinus leucas), մոխրագույն շնաձկների ընտանիքին պատկանող շնաձուկ։ Ունի բավականին մեծ կռնակ և սուր ատամներ. դրանք լավ զարգացած եռանկյունաձև ատամներ են։ Գույնը մոխրագույն է, ջրում կապույտ է երևում։ Կենդանի քաշը 300 կգ, մարմնի երկարությունը 2,5 մետր է։ Ցուլ շնաձուկը այն շնաձկներից է որը բնակվում է քաղցրահամ ջրերում։ Նա կարող է քաղցրահամ ջրում ապրել 4-5 տարի նույնիսկ ավելին։ Ցուլ շնաձկան ձագերը ծնվում են 40-60սմ երկարությամբ։ Այս տեսակի շնաձուկի միսը ուտելի է. դրանով նաև կերակրվում են գազանանոցներում բնակվող վագրերը և առյուծները ։
Կուբայի ժողովուրդը Ցուլ շնաձկանը անվանել է «շնաձուկ ղեկավար»։
Կատեգորիա:Մոխրագույն շնաձկներ
Գալայկովցի
2001 թվականի տվյալներով Գալայկովցի գյուղում բնակվում էր 916 մարդ։ Բնակավայրը զբաղեցնում է 3401 կմ² տարածք։ Բնակչության խտությունը կազմում էր 269,33 մարդ/կմ²։
Արտաքին հղումներ
Կատեգորիա:Ուկրաինայի Վիննիցայի մարզի Մուրովանիե Կուրիլովցիի շրջանի բնակավայրեր Կատեգորիա:Ուկրաինայի գյուղեր Կատեգորիա:1650 թվականին հիմնադրված բնակավայրեր
Արգիրոզ
Արգիրոզ կամ արգիրիա (ἄργυρος — արծաթ + -ia), այն առաջանում է մարդու մարմնում արծաթի, դրա միացությունների և արծաթի փոշու մեծ չափաբաժնի ընդունումից։ Աննշան կերպով կարող է օգնել լազերային թերապիան կամ դերմաբրազիան։
Արգիրոզը հաճախ առաջանում է երկար ժամանակ արծաթի ընդունումից, օրինակ՝ կոսմետիկ միջոցներ ։ Արգիրոզի դեպքեր նաև արձանագրվում են արծաթի վերամշակման արտադրության աշխատողների մոտ։
Փոքր չափաբաժիններով այն վնասակար չէ։ Սակայն կոսմետիկ դեֆեկտները, որոնք կարող են մաշկի գույնը փոխել կապտա-արծաթագույն, հնարավոր է առաջացնեն հոգեբանական անհարմարավետություն։ Չնայած հետազոտությունները ցույց են տալիս, որ պրեպարատները որոնց մեջ կան արծաթի իոններ, ունեն ավելի մեծ հակաբակտերիալ ազդեցություն ։
2007 թվականի դեկտեմբերի 20-ին հրատարակվեց կալիֆոռնիացի Պոլ Կարասոնի պատմությունը՝ երկար ժամանակ կոլոիդական արծաթ ընդունելուց հետո, նրա մաշկը ամբողջովին պատվել էր կապտա-արծաթագույնով ։ 2013 թվականի սեպտեմբերի 26-ին Պոլը 62 տարեկան հասակում մահացավ սրտի կաթվածից ։
Արգիրիայի ծագումնաբանություն
Արծաթը բժշկական նպատակներով օգտագործվել է անհիշելի ժամանակներից։ Դեռևս Ավիցենան արծաթի խարտուքը կիրառել է որպես արյունը մաքրող և շնչառությունը կարգավորող միջոց։ Նա նկարագրել է կապույտ աչքեր ունեցող իր հիվանդին, որի աչքերի գունափոխումը արծաթի չափից ավել ընդունման հետևանք է եղել։ Այն համարվել է հիվանդության առաջին պաշտոնապես արձանագրված դեպքը։ Արգիրիա տերմինն առաջին անգամ գործածության մեջ է մտել 1840 թվականին։ Այդ ժամանակաշրջանում արծաթն օգտագործվել է էպիլեպսիայի (ընկնավորություն) բուժման համար։ ԱՄՆ-ում այդ տարիներին լայնորեն կիրառվել է արծաթյա նրբաթիթեղը և շղարշը, որոնք պարունակել են այդ մետաղը և օգտագործվել են որպես հականեխիչ վիրակապեր։ Արծաթի նիտրատը (լյապիս (դժոխաքար)) Ռուսաստանումում լայնորեն կիրառվել է որպես տտիպ համով հականեխիչ միջոց՝ քսուքի տեսքով, լուծույթի տեսքով, մաշկի և լորձաթաղանթի համար։ Կոլոիդ արծաթն գտագործվել է հակաբակտերիական ժամանակաշրջանում քթի կաթիլների տեսքով՝ մրսածության ժամանակ։ Այն կիրառվել է նաև սիֆիլիսի բուժման համար։ Արծաթը լայնորեն օգտագործվել է սպիտակուցների հետ կոմպլեքս ձևով։ Այդ միացություններից էին պրոտարգոլը և կոլարգոլը։ 1967 թվականին արծաթի սուլֆազինն կիրառվել է այրվածքների դեպքում։ Ներկայումս, նույնպես նկատվում է արծաթի լայնածավալ կիրառություն՝ բուժական նպատակներով։
Հյուսվածքաբանական առանձնահատկություններ
Առավել շատ արծաթը պարունակվում է մաշկում և շարակցական հյուսվածքում։ Արծաթի ատոմները տեղայնացվում են քրտնագեղձերի շուրջը, կոլագենային թելերում, անոթների պատերում և այլն։ Արձանագրվել են դեպքեր մակրոֆագերում արծաթի պարունակության մասին։ Այն ազդում է նաև մաշկի շերտերում գտնվող մելանոցիտների վրա։ Վերջիններս արևի ճառագայթների ներգործության հետևանքով կարող են ակտիվ գործել՝ հանգեցնելով անդառնալի հետևանքների։
Առաջացման պատճառներ
Արգիրիայի առաջացման պատճառ կարող է հանդիսանալ և՛ մասնագիտական, և՛ բժշկական ազդեցությունը։ Մասնագիտական ազդեցությունը դրսևորվում է այն անձանց մոտ, ովքեր երկար տարիներ աշխատում են արծաթի հանքերում, իսկ բժշկական ազդեցություն՝ այն հիվանդների մոտ, ովքեր երկար ժամանակ բուժվել են արծաթ պարունակող դեղապատրաստուկներով։ Արծաթ պարունակող դեղամիջոցները կիրառվում են այնպիսի հիվանդությունների բուժման ժամանակ, ինչպիսիք են՝ արգանդի վզիկի լորձենախախտը, խոցը, կոկորդաբորբը, սուր շաղկապենաբորբը և այլն։ Հիվանդության առաջացման պատճառ կարող է հանդիսանալ արծաթի շերտերով միզածորանների լվացումը, ինչպես նաև արհեստական ատամնաշարերի պատրաստման համար օգտագործվող արծաթ պարունակող հումքը։
Տեսակներ
Արգիրիան դրսևորվում է երկու ձևով՝ համընդհանուր և տեղային։
Համընդհանուր ձև
Այս պարագայում գունափոխություն նկատվում է ոչ միայն մաշկում, այլ նաև ներքին օրգաններում։
Տեղային ձև
Բնորոշվում է շուրջակնակապճային փոփոխությամբ, հիվանդի մոտ նկատվում է աչքի գույնի փոփոխություն, սակայն չի նկատվում լույսն անցկացնող համակարգերի վնասում։ Մաշկի և աչքերի գույնի փոփոխությունը տեղի է ունենում շատ դանդաղ։ Գունափոխությունը լավ արտահայտվում է արծաթի հետ աշխատելուց կամ օգտագործումից 10-12 տարի անց։
Ախտորոշման մեթեդներ
Արգիրիայի ախտորոշումը հիմնված է կլինիկական նշանների հետազոտման և ունեցած տվյալների ուսումնասիրման վրա։ Ի սկզբանե, անհրաժեշտ է պարզել, թե որոնք են արծաթի ընդունման աղբյուրները, որոնցով այն անցնում է օրգանիզմ։ Հյուսվածաբանական հետազոտությունների միջոցով հյուսվածքում կարելի է հայտաբերել արծաթի մասնիկներ, որոնք նման են կլոր հատիկների՝ հավասար մեծությամբ։ Այդ հատիկները հիմնականում տեղայնացված են միջբջջային նյութում, որի շերտը բաժանվում է էպիթելով, ինչպես նաև քրտնագեղձերի շուրջ։ Աչքի եղջերաթաղանթի արգիրիայի ախտորոշման համար, իրականացվում է աչքի կենսամանրադիտակային հետազոտություն։ Հիվանդության առկայության դեպքում եղջերաթաղանթի հետին մասում նկատվում է բարդ պատկեր, որը բաղկացած է ոլորված, միահյուսվող գծերից, որոնք ունեն մոխրակապույտ երանգ։ Միևնույն ժամանակ եղջերաթաղանթի արտաքին շերտերը մնում են թափանցիկ։ Երկարատև ընթացք ունեցող արգիրիայի ժամանակ արծաթի իոնները կարող են կուտակվել ապակենման մարմնում։ Ախտորոշում իրականացնելիս կարևոր է տարանջատել արգիրիան այնպիսի հիվանդություններից, ինչպիսիք են՝
Կանխարգելում
Արգիրիան կարելի է կանխարգելել արծաթի ազդեցության նվազեցման միջոցով։ Բուժման ժամանակ չի կարելի ավելացնել արծաթ պարունակող միացությունների չափաբաժինը։ Այդ մետաղի հետ աշխատելիս պետք է պահպանել տեխնիկական անվտանգության կանոնները։ Թեթև և միջին աստիճանի արգիրիայի դեպքում կանխարգելումը դրական ազդեցություն է ունենում, սակայն վերականգնել փոփոխված մաշկի և աչքերի գույնն անհնար է։ Ծանր աստիճանի արգերիայի դեպքում հնարավոր է նաև տեսողության վատթարցում։
Բուժում
Դեռևս արգիրիայի բուժման արդյունավետ եղանակ գոյություն չունի։ Արծաթի իոնների դուրս բերումը հյուսվածքներից բավականին բարդ է։ Այդ իսկ պատճառով մաշկի և աչքերի գունափոխումն այս հիվանդության ժամանակ համարվում է անդարձելի երևույթ։ Հիվանդներն այդպիսի արտաքին թերությամբ ստիպված են ապրել ամբողջ կյանքի ընթացքում։ Մասնակի արգիրիան կարելի է բուժել Դերմբրալիի եղանակի կրիառմամբ, որի ժամանակ հեռացնում են մաշկի վերին շերտը։ Գործընթացի իրականացման համար օգտագործում են հատուկ գործիքներ, որոնց միջոցով հեռացվում է վերնամաշկը բավականին խորությամբ, մինչև անգամ արյունատար անոթների մակարդակին։ Պրոցեսն ընթանում է անզգայացմամբ, որին հետևում է բավականին երկար վերականգնման փուլը։ Սակայն այս եղանակը ոչ միշտ է տալիս ցանկալի արդյունք, քանի որ արծաթի իոնները կարող են գտնվել ոչ միայն վերնամաշկում, այլ նաև ներքին օրգաններում։ Բացի դրանից այդպիսի վիրահատության դեպքում մեծ է սպիների ձևավորման վտանգը։ Այս հիվանդության պարագայում՝ որպես դեղապատրաստուկ, օգտագործվում է հիդրոխինոը (5% լուծույթ կամ քսուք), ինչն իջեցնում է արծաթի իոնների քանակությունը մաշկի վերին շերտերում, ինչպես նաև քրտնագեղձերի շուրջը։
Այսպես է սկսվել լեգենդը
«Այսպես է սկսվել լեգենդը» («Так начиналась легенда»), խորհրդային գեղարվեստական լիամետրաժ գունավոր ֆիլմ, որը նկարահանվել է ռեժիսոր Բորիս Գրիգորևի  կողմից 1976 թվականին Մ. Գորկու անվան կինոստուդիայում  ։
Արգիրոզ
Բուժում
Ներկայումս, ցույց է տրվել, որ «QS Nd:YAG» լազերի միջոցով հնարավոր է ամբողջությամբ բուժել արգիրիա։
Այսպես է սկսվել լեգենդը
Սյուժե
Ֆիլմը պատմում է Յուրի Գագարինի մանկության մասին, նրա կյանքի այն ժամանակաշրջանի մասին, որը, իր իսկ խոսքերով, կարևոր դեր է խաղացել նրա բնավորության ձևավորման գործում։ Պատերազմը, իրենց գյուղի օկուպացիան գերմանացիների կողմից, սովը, ավագ եղբոր ու քրոջ առևանգումը և Գերմանիա տարվելը, ֆաշիստների արտաքսումը Սմոլենշչինից, ընտանիքի տեղափոխումը Գժատսկ քաղաք։ Նրա կյանքում ոչ մի առանձնահատուկ իրադարձություն, թվում է, տեղի չի ունենում. վնասել է ֆաշիստներին, օգնել խորհրդային օդաչուներին, եղբորը փրկել ֆելդֆեբելի հաշվեհարդարից, պաշտպանության տակ է վերցրել որբացած Նաստյային, որը դարձել է հավատարիմ կապավոր, մասնակցել է ավերված դպրոցի վերականգնմանը, բայց այդ ամենը միասին վերցրած, ձևավորում են նրա բնավորությունը։
Ծանոթագրություններ
Կատեգորիա:Խորհրդային ֆիլմեր Կատեգորիա:1976 ֆիլմեր Կատեգորիա:Ռուսերեն ֆիլմեր Կատեգորիա:Մաքսիմ Գորկու անվան կինոստուդիայի ֆիլմեր Կատեգորիա:Խորհրդային կենսագրական ֆիլմեր Կատեգորիա:Խորհրդային պատմական ֆիլմեր Կատեգորիա:Բնօրինակում անաղբյուր հոդվածներ Կատեգորիա:Խորհրդային դրամա ֆիլմեր
Արգիրոզ
Արտաքին հղումներ
Կատեգորիա:Արծաթ Կատեգորիա:Թունաբանություն
Բիբի
Քիմ Հյոն Սո (Kim Hyung-seo, 김형서, ) ,, առավել հայտնի է որպես Բիբի (Bibi, 비비, ոճավորվում է մեծատառերով), հարավկորեացի երգչուհի, երգահան։ 2017 թվականին նա պայմանագիր է կնքել Feel Ghood Music լեյբլի հետ այն բանից հետո, երբ Յուն Միրեն հայտնաբերել է նրա հեղինակային երգերը SoundCloud հարթակում ։
Կարիերա
Բիբին մասնակցել է SBS հեռուստաալիքի «Երկրպագուն» մրցութային շոուին, որտեղ զբաղեցրել է երկրորդ հորիզոնականը ։ Նա պաշտոնապես դեբյուտ է ունեցել «Binu» սինգլով՝ 2019 թվականի մայիսի 15-ին ։
2021 թվականի ապրիլին թողարկել է իր երկրորդ՝ «Life is a Bi...» մինի ալբոմը։ Հոկտեմբերին թողարկել է «The Weekend» սինգլը 88rising-ի մասնակցությամբ։ Այն զբաղեցրել է 29-րդ հորիզոնականը Mediabase չարթում, ինչը Բիբիին դարձրել է նման արդյունք գրանցած առաջին կորեուհի սոլո արտիստը ։ Դեկտեմբերին նա պայմանագիր է կնքել 88rising-ի հետ՝ համաշխարհային առաջխաղացման համար ։ 2022 թվականին թողարկել է իր դեբյուտային՝ «Lowlife Princess: Noir» ստուդիական ալբոմը։
Անուն
SoundCloud հարթակում Բիբին նաև հայտնի է եղել որպես «Nakedbibi» (Մերկ Բիբի)։ Անվան իմաստը ծագել է «երեխա» բառից, որն արագ արտասանելիս հնչում է որպես «բիբի», և որ նորածին երեխաները որևէ հագուստ չեն կրում և ունեն բնական տեսք և որոնց վրա ոչինչ չի ազդում :։ Ասում են, որ իր ներկայիս բեմական անունով նա ցանկանում է ցույց տալ իր ազնիվ եսը ։
Երաժշտական ոճ
Բիբին նախընտրում է ազատ և ոչ ստանդարտ երաժշտություն։ Նրա երաժշտությունում տարբեր ժանրեր են ներկայացված, ներառյալ R&B, սոուլ, հիփ հոփ և բալլադ։ Գեղեցիկ բաների հետ գեղեցիկ վարվելու վրա կենտրոնանալու փոխարեն, նա կենտրոնանում է վշտերի և ցավերի գեղեցիկ սուբլիմացիայի վրա, որոնք օտարված և թաքնված են աշխարհից։ Նա ոգեշնչվում է սեփական փորձից և զգացմունքներից ։
Արտաքին
Բիբին հայտնի է իր աչքերի տակ գտնվող երկու կարմիր կետերով, որոնք տարբեր կերպ նկարագրվում էին որպես խալեր կամ կետեր։ Կետերը նրա դիմահարդարման ոճն են, որոնք ոգեշնչված են նրա պապիկի վարդացանից, որն առաջացել է ջերմելու արդյունքում և որից նա մահացել է։ Այդ երկու կետերը նա անում է ի հիշատակ իր պապիկին, ով նրա համար օրինակ է ծառայել ։։
Անձնական կյանք
Ունի կրտսեր քույր՝ Քիմ Նա Կյոնը, որը 2022 թվականի հոկտեմբերի 28-ին դեբյուտ է կատարել TripleS գըրլ բեդի Acid Angel from Asia ենթախմբում ։
Ծանոթագրություններ
Կատեգորիա:Հարավկորեացի արտիստներ Կատեգորիա:Հարավկորեացի երաժիշտներ Կատեգորիա:Հարավկորեացի երգահաններ Կատեգորիա:Հարավկորեացի երգչուհիներ Կատեգորիա:Հարավկորեացի կինոդերասանուհիներ
Ճառընտիր (5406)
Ճառընտիր (5406), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 5406 թվի տակ։ Ձեռագիրը գրվել է 15-րդ դարում Խաչատուր քահանա գրիչի կողմից։ Ստացողը եղել է Ներսես քահանան։ Գրված է թղթի վրա, որը ունի 27x18 չափս։ Ձեռագիրը կազմված է 367 թերթից։ Գրված է երկսյուն, բոլորգրով։ Կազմը` կաշեպատ տախտակ, աստառը՝ սպիտակ կտավ։ Հիշատակարաններ գրչի՝ 14բ, 21ա, 44ա, 63ա, 123բ, 212ա, 322բ, 350բ և այլուր, հետագայի՝ 21ա, 60ա, 173բ, 188ա, 235ա, 291ա, 350բ և այլուր (16-րդ դար) ։
Ծանոթագրություններ
Կատեգորիա:Մատենադարանի ձեռագրեր
Սերի լե Մեզիեռ
Սերի լե Մեզիեռ (Séry-lès-Mézières), համայնք Ֆրանսիայում, գտնվում է Պիկարդիայի մարզում՝ Էնա գավառում։ Մտնում է Գինիկուր կանտոնի կազմի մեջ։ Համայնքի շրջանը՝ Սեն Կանտեն։
Համայնքի INSEE կոդը՝ 02690:
Բոցմանովո (Նեկլինովսկի շրջան)
Բոցմանովո (Боцманово), գյուղ Ռուսաստանի Դաշնության Ռոստովի մարզի Նեկլինովսկի շրջանում։ Մտնում է Պոլյակովսկի գյուղական համայնքի կազմի մեջ։
Սերի լե Մեզիեռ
Բնակչություն
2010 թվականի տվյալներով՝ համայնքի բնակչությունը կազմում է 635 մարդ։
Տնտեսություն
2010 թվականին համայնքի 423 աշխատունակ (15-64 տարեկան) բնակիչներից 296-ը տնտեսապես ակտիվ էին, 127-ը՝ ոչ ակտիվ (ակտիվության ցուցանիշը կազմել է 70,0 %, 1999 թվականին եղել է 63,2 %)։ 296 տնտեսապես ակտիվ բնակիչներից աշխատում էին 265-ը (149 տղամարդ և 116 կին), գործազուրկ էին 31 մարդ (16 տղամարդ և 15 կին)։ 127 տնտեսապես ոչ ակտիվ բնակիչներից 37-ը եղել են աշակերտներ կամ ուսանողներ, 50-ը՝ թոշակառուներ, 40-ը տնտեսապես ոչ ակտիվ էին այլ պատճառներով ։
Բոցմանովո (Նեկլինովսկի շրջան)
Կատեգորիա:Ռոստովի մարզի Նեկլինովսկի շրջանի բնակավայրեր Կատեգորիա:Ռուսաստանի գյուղեր
Էբերմանսդորֆ
Էբերմանսդորֆ (Ebermannsdorf), կոմունա Գերմանիայի Բավարիա երկրամասում։
Ենթարկվում է Վերին Պֆալց վարչական շրջանին։ Մտնում է Ամբերգ Զալցբախի շրջանի կազմի մեջ։ Բնակչությունը 2445 մարդ (ըստ 2010 թվականի դեկտեմբերի 31-ի) ։ Տարածքը 45,39 կմ² է։ Պաշտոնական կոդ՝ 09 3 71 118։
Արտաքին հղումներ
Կատեգորիա:Գերմանիայի քաղաքներ
Սախարովի անվան մրցանակ
Սախարովի անվան մրցանակ, պաշտոնապես հայտնի է որպես Սախարովի անվան մտքի ազատության մրցանակ (Sakharov Prize for Freedom of Thought), ամենամյա մրցանակ, որն անվանվել ի պատիվ ռուս գիտնական, այլախոհ և իրավապաշտպան Անդրեյ Սախարովի, ստեղծվել է 1988 թ.-ի դեկտեմբերին Եվրոպական խորհրդարանի կողմից, որպես խրախուսման միջոց՝ ի պատիվ անհատների և մարդկանց խմբերի կամ կազմակերպությունների, որոնք նվիրվել են մարդու իրավունքների և մտքի ազատության պաշտպանությանը ։ Հավակնորդների կրճատ ցուցակը կազմվում է հոկտեմբերին Արտաքին գործերի կոմիտեի և Զարգացման կոմիտեի կողմից, իսկ մրցանակը հանձնվում է դեկտեմբերյան նստաշրջանի ժամանակ ։ Մրցանակը ներառում է 50 000 եվրո դրամական պարգև, որը շնորհում է Եվրախորհրդարանի նախագահն անձամբ ։
Հյում ամրոց
Հյում ամրոց, մեծ փոփոխությունների ենթարկված պարսպապատ ամրոցի ավերակ Շոտլանդիայում, որը կառուցվել է 12-րդ դարի վերջին ու 13-րդ դարի սկզբին։  Պատկանել է հզոր Հյում կամ Հոում ընտանիքին, որոնք եղել են արևելյան սահմանագոտու պահապանները, հետագայում դառնալով Հոում լորդեր ու Հոում կոմսեր։ Հոում գյուղը տեղակայված է Գրինլոյի և Քեսլոյի միջև, Ստիչիլ գյուղից երկու մղոն դեպի հյուսիս, Շոտլանդիայի Բերվիքշայր պատմական կոմսությունում (OS ref.- NT704413)։ «Շոտլանդիայի պատմական շրջակայք» կազմակերպության կողմից հռչակվել է  ազգայնորեն կարևոր կառույց։
Սախարովի անվան մրցանակ
Առաջին մրցանակը շնորհվել է 1988 թ.-ին։ Դափնեկիրները երկուսն են եղել. Նելսոն Մանդելան (Հարավային Աֆրիկա) և Անատոլի Մարչենկոն (Ռուսաստան)։ Վերջինս մրցանակի արժանացել է հետմահու։
Հյում ամրոց
Գտնվում է համանուն քաղաքային բնակավայրից վեր, մի տպավորիչ բարձունքի վրա, որտեղից տեսարան է բացվում դեպի Մերզ ու Քարթեր Բարի անգլիական սահմանը։ Պատմության ընթացքում օգտագործվել է որպես փարոս՝ ներխուժումների մասին ահազանգելու համար։ Հսկայական պարիսպները կառուցվել են 18-րդ դարում, կարելի է նաև տեսնել կենտրոնական դոնժոնի ու այլ կառույցների հետքեր։
Սախարովի անվան մրցանակ
1990 թվականին մրցանակը շնորհվել է քաղաքական հայացքների համար տնային կալանքի տակ գտնվող Աուն Սան Սու Չժիին, սակայն նա չի կարողացել մասնակցել մրցանակաբաշխությանը, քանի որ որպես Մյանմայի քաղաքական բանտարկյալ իշխանությունները արգելել են երկրից բացակայել։ Աուն Սան Սու Չժին մրցանակը ստացել է 2013 թ.-ին։
Հյում ամրոց
Ծագում
Ուիլյամ դե Հոումը՝ սըր Պատրիք դե Գրինլոյի որդին, ձեռք է բերել Հոումի տարածքները 13-րդ դարի սկզբին, ամուսնանալով իր զարմուհի Ադայի հետ (Դանբարի կոմս Պատրիք I-ի դստեր)։ Իր ազգանունն ստացել է կալվածքի անունից, որն այդ ժամանակի համար խորթ երևույթ չէր։ Ենթադրվում է, որ նա է այս վայրում կառուցել առաջին քարե պաշտպանական շինությունները։
Սախարովի անվան մրցանակ
Ոլորտներ
Սախարովի անվան մտքի ազատության ամենամյա մրցանակին արժանանում են հետևյալ ոլորտներում ձեռքբերումների համար.
Հյում ամրոց
Ծագում
Ջեյմս II-ը գիշերել է Հոում ամրոցում դեպի Ռոքսբուրգ ամրոց մեկնելիս, որտեղ գտնվում էր անկախության պատերազմներից հետո Շոտլանդիայում մնացած վերջին անգլիական կայազորը (Ջեյմսն սպանվել է պաշարման ժամանակ տեղի ունեցած հրանոթի պայթյունից)։
Սախարովի անվան մրցանակ
Ոլորտներ
Սախարովի անվան մտքի ազատության մրցանակը շնորհվում է նաև կազմակերպություններին։ Առաջինը հանձնվել է 1992 թվականին Արգենտինայի Պլազա դե Մայոյի մայրեր կազմակերպությանը։
Հյում ամրոց
Տասնվեցերորդ դար ու «կոշտ սիրահետում»
1515 թվականի օգոստոսին գահապահ Ալբանին Հյում ընտանիքի անդամներին Հյում ամրոցի կոնստեբլ Ադամ Թինմոյի հետ բանտարկել է Դանֆերմլայնում։ Այդ ժամանակ Շոտլանդիայի ղեկավար գահապահ Ալբանին պլանավորում էր բանակ հանել Հյում ընտանիքի դեմ շոտլանդական սահմանի վրա։ Նա գրավել էր Հյում ամրոցը, բայց համաձայն կարդինալ Ուոլսեյի կապլան Ուիլյամ Ֆրանկելայնի զեկույցի, լորդ Հյումը, լորդ Չեմբերլեյնը հետ են նվաճել ամրոցն օգոստոսի 26-ին ու Ալբանիի կապիտանին՝ լորդ Ֆլեմինգի հորեղբորը, գերի վերցրել։ Հետո լորդ Հյումը քանդել է իր սեփական ամրոցն ու հիմնահատակ արել պարիսպները և "ավելի մեծ վնաս հասցրել ջրհորին" ։
Սախարովի անվան մրցանակ
Հետապնդվողներ
Սախարովի մրցանակի դափնեկիրներից ոմանք նախկինի պես բախվում են կոշտ քաղաքական ճնշումների։ Ռեպրեսիվ ռեժիմի տակ ապրող դափնեկիրներից են՝ Լրագրողների բելառուսական ասոցիացիան (2004 թ.), Դամաս դե Բլանկո (Կուբա, 2005), Գիլերմո Ֆարինյասը (Կուբա, 2010), Ալեքսանդր Միլինկևիչը (Բելառուս, 2006), Հու Ցզյան (Չինաստան, 2008)։ Ռազան Զեյթունան (Սիրիա, 2011) առևանգվել է 2013 թվականին և դեռևս կորած է համարվում։ Նասրին Սոթոուդեն (Իրան, 2012) ազատ է արձակվել բանտից 2013 թվականի սեպտեմբերին և նրան իր գործընկերներից 2012 թվականի համադափնեկիր ռեժիսոր Ջաֆար Փանահիի հետ միասին մինչև օրս արգելված է լքել Իրանի տարածքը։
Հյում ամրոց
Տասնվեցերորդ դար ու «կոշտ սիրահետում»
Նախքան հրետանու կիրառումը Հյում ամրոցը համարվում էր համարյա անխոցելի։ Սակայն 1547 թվականին «կոշտ սիրահետում» պատերազմի ժամանակ լորդ պրոտեկտոր Սոմերսեթը գրավել է այն։ Գահապահ Առանը 1547 թվականի օգոստոսին 12 հրաձիգ էր ուղարկել ամրոց ։ Հոումի 4-րդ լորդ Ջորջ Հոումը վիրավորվել է Փինքիի ճակատամարտում, իսկ նրա որդի Ալեքսանդրը՝ գերեվարվել։ Հոումի տիրուհի Մարիոտա  (կամ Մարիոն) Հալիբուրթոնի կողմից ուժեղ դիմադրությունից հետո ամրոցն ընկել է ու այնտեղ տեղակայվել անգլիական կայազոր։ Ըստ մի անգլիական հաշվետվության, ամրոցը հանձնվել է լեդի Հոումի հետ բանակցություններից հետո, երբ անգլիացիական բանակը ճամբար է դրել Հիրզելի մոտակայքում։ Չնայած անգլիական թնդանոթներ էին տեղադրվել ռմբակոծություն սկսելու համար, երկու կողմերից ոչ մեկը կրակոց չի արձակել։ Սըր Էդվարդ Սաթթոնը, որը Վարվիքի կոմսի զարմիկն էր, դարձել է Հյումի կապիտան ու 1547 թվականի սեպտեմբերի 22-ի հինգշաբթի օրը ստացել բանալիները Էնդրյու Հոումից՝ Ջեդբուրգի ու Ռեստենետի հրամանատարից։ Ներսում եղել են յոթանասուն ութ շոտլանդացի, և Էդվարդ Սաթթոնը  գտել է զինամթերք, այդ թվում՝ 2 ատրճանակ, մեկ սաքեր (թնդանոթի տեսակ), 3 ֆալկոնետ  (թնդանոթի տեսակ) և ութ պողպատե հրացան ։ Ավելի շատ զինամթերք էր բերվել ամրոց, և 1547 թվականի դեկտեմբերի 31-ի անգլիական գույքագրումն արձանագրել է  21 թնդանոթ, այդ թվում 4 վեգուգեր և 40 հրացան ։ Ռազմական ինժեներ Ուիլյամ Ռիջվեյի խորհրդով անգլիացիները կատարել են փոքրածավալ ամրացման աշխատանքներ, բայց ծախսվել է միայն  £734, քանի որ տեղի քարը հարմար չէր, իսկ Ռոքսբուրգի կրաքարը՝ չափազանց հեռու օգտագործելու համար ։
Սախարովի անվան մրցանակ
Նոբելյան մրցանակակիրներ
Սախարովի անվան մտքի ազատության մրցանակի դափնեկիրներից երեքը՝ Նելսոն Մանդելան (1993), Աուն Սան Սու Չժին (1991) և Մալալա Յուսուֆզայը (2014), հետագայում արժանացել են Խաղաղության Նոբելյան մրցանակի։
Հյում ամրոց
Տասնվեցերորդ դար ու «կոշտ սիրահետում»
Հոումի տիրուհի Մարիոտան 1547 թվականի նոյեմբերի 2-ին գանգատվել է Սոմերսեթին, որ "իրեն շատ խիստ էին զննել Հյումը հանձնելիս", և մեղադրել գումար վերցնելու մեջ։ Նրա կարծիքով հրաշալի էր, որ մարդիկ կարծում էին, թե ինքը կարողացել է անգլիական բանակի դեմ պահել Հյումն այն դեպքում, երբ Շոտլանդիայի բոլոր ազնվականները չէին կարողացել պահել դաշտը ։ Հյումը համարյա անհետացել էր 1548 թվականի փետրվարին, երբ կապիտան Փելհամը ճամփորդում էր դեպի Վարկվորթ ամրոցը, որպեսզի վարձ հավաքի իսպանական վարձկան կայազորի համար։ Զինվորները որոշել էին թալանել նրան ու անցնել հակառակորդի կողմը։ Կայազորի հավատարիմ անդամները վառել են փարոսն ու սըր Ջոն Էլեկերի մարդիկ ձերբակալել են ապագա դասալիքներին։ Փախչելիս նրանցից մեկն սպանվել է, իսկ Ուիլյամ Գրեյը որոշել է կախել նրանցից վեցին, բայց երկու առաջնորդները փախել են Շոտլանդիա ։
Սախարովի անվան մրցանակ
Արտաքին հղումներ
Կատեգորիա:Մրցանակներ Կատեգորիա:Եվրոպական խորհրդարան Կատեգորիա:Մարդու իրավունքներ Կատեգորիա:Մարդու իրավունքների մրցանակներ Կատեգորիա:Իրավապաշտպաններ Կատեգորիա:Սախարովի անվան մրցանակակիրներ Կատեգորիա:Պարգևներ Կատեգորիա:Խաղաղության պարգևներ Կատեգորիա:Միջազգային մրցանակներ Կատեգորիա:1988 հիմնադրումներ Կատեգորիա:Դափնեկիրների ցանկեր Կատեգորիա:Պարգևներ այբբենական կարգով Կատեգորիա:Խոսքի ազատություն
Հյում ամրոց
Տասնվեցերորդ դար ու «կոշտ սիրահետում»
1548 թվականի դեկտեմբերին Թաուերում գերի պահվող իրենց հոր մահից հետո երիտասարդ 5-րդ լորդ Ալեքսանդր Հոումը, իր եղբայր Էնդրյուի հետ, վերանվաճել է ամրոցը։ Առաջինն ամրոց ոտք է դրել Թուլլոչը՝ Բուքլեուչի կալվածատիրոջ ծառան ։ Էդվարդ Սաթթոնը մեղադրվել է գիշերային հարձակման պայմաններում անփույթ կերպով ամրոցը կորցնելու մեջ։ Ֆրանսիացի զինվոր ու գրող Ժան դե Բյուգյուեն նկարագրել է վերանվաճման մանրամասները։ Ըստ նրա պատմածի, ներսում գտնվողներից մեկը ներս է թողել յոթ շոտլանդացու, իսկ գիշերը ութերորդն է ներս մտել։ Հետո նրանք չեզոքացրել են կայազորը։ Ժանի նկարագրության մեջ պարսպով բարձրացածը 60 տարեկան Հոում է եղել ։ Պատերազմի ավարտին Սաթթոնը դեռ բանտարկյալ էր, և Շրուզբերիի կոմսին հանձնարարվել է կազմակերպել նրա ազատումը՝ նրան փոխանակելով ֆրանսիացի պատանդների հետ ։
Էդինբուրգից 1548 թվականի դեկտեմբերի 28-ին Հոումի տիրուհի Մարիոտան այս նորությունը հայտնել է Մերի Գուայզին։ Գահակալ Առանը շնորհակալություն է հայտնել Քոուդենքնոուզի Ջոն Հոումին իր ծառայության համար՝ վերականգնելով ամրոցը։ 1549 թվականի փետրվարին անգլիացիներն անհաջող փորձ ն արել վերանվաճել Հոումը ։ Լեդի Հոումը նորից բնակություն է հաստատել ամրոցում 1549 թվականի մարտին ու նույն ամսին գանգատվել Մերի Գուայզին ֆրանսիական ու իսպանական կայազորի վարքագծից, որոնք գյուղացիներից գումար էին հափշտակում ։ Երբ անգլիացիները լքել են Լաուդերի իրենց բերդը, այնտեղի գնդացիրները  եզներից կապած  բերվել են Հյում ամրոց ։
Մերի Գուայզը Բերվիքի ու Լաուդերդեյլի շերիֆության բնակչությանը հրամայել է տրամադրել 320 եզ, որպեսզի 1558 թվականի փետրվարին Հյում ամրոցից հեռացնեն գնդացիրները։ Թնդանոթները տեղափոխվել են Այմութ բերդը ։ 1569 թվականին ամրոցը նորից պաշարվել է Սասեքսի կոմսի կողմից՝ դեպի Շոտլանդիա իր արշավանքի ընթացքում։ Պաշտպաններն անձնատուր են եղել տասներկու ժամվա ընթացքում՝ կոմսի գերակշռող զինտեխնիկայի ու զինվորների վախից։ Գահապահ Մորթոնը 1570-ական թվականներին գումար է տվել Հոումի տիրուհի Ագնես Գրեյին, որպեսզի ամրոցում կայազորը մնա Ջեյմս VI-ի համար ։
Անկում
17-րդ դարում Հյում ամրոցը դադարել է բնակելի դղյակ լինելուց։ Հոումի կոմսերը մինչև 1611 թվականն արդեն նոր նստավայր էին հաստատել Հիրզելում։ 1650 թվականին Երեք թագավորությունների պատերազմի ընթացքում ամրոցը վերջնականապես ենթարկվել է Կրոմվելի զորքերին։ Հոումի 3-րդ կոմս Ջեյմսը Քիրք կուսակցության նշանավոր անդամ էր, ու երբ Կրոմվելը հաջողությամբ գրավել էր Էդինբուրգ ամրոցը, նա գնդապետ Ջորջ Ֆենվիքին երկու զորագնդով ուղարկել է կոմսի ամրոցը պաշարելու։ Ուեդդերբուրնի տիրուհի Քեթրին Մորիսոնը Հյումը պաշտպանելու նպատակով թնդանոթ բերելու համար վճարել է  £6 ։ Ամրոցի շոտլանդացի կառավարիչ գնդապետ Ջոն Քոքբուրնը, հրաժարվել է հանձնել ամրոցը։ Նա ձևացրել է, թե չգիտեր ով է Կրոմվելը  և որ ամրոցը գտնվում էր ժայռի վրա։  Հետո նա Ֆենվիքին մի երկտող է ուղարկել հետևյալ ոտանավորով․
Սակայն երբ ռմբակոծությունն սկսվել է, պարզ է դարձել, որ բացի հանձնվելուց այլ տարբերակ չկար։ Ֆենվիքի զորաջոկատները մտել են ամրոց ու ընդունել Քոքբուրնի անձնատուր լինելը։ Քոքբուրնի ու իր մարդկանց կյանքը խնայել են։ Նրանք նահանջել են ու Ֆենվիքը կազմաքանդել է ամրաշինությունները ։
Վերակառուցում
18-րդ դարասկզբին Հյումն ու իր շրջկայքը անցել են Մարչմոնտ կոմսերի տիրապետության տակ, որոնք հանդիսանում էին հիմնական ընտանիքի ավելի հարուստ ու ազդեցիկ կրտսեր ճյուղը։ Այդ ժամանակ ամրոցը գտնվում էր հողին հավասար վիճակում։ Մինչև 1794 թվականին իր մահը, Մերչմոնտի 3-րդ կոմս Հաֆ Հյում-Քեմփբելը, որը նաև Փոլվարթի 3-րդ լորդն էր, ամրոցի կուրտինայի տեղում ամրոցի փլատակների մնացորդներից  ֆոլլի է կառուցել։ Նա զարդարել է պարիսպների վերնամասերը հսկայական ատամնապարիսպով, որն ավելի շատ դեկորատիվ բնույթ ուներ, քան թե գործնական։
Մեծ տագնապ
Քանի որ ամրոցը միջնադարում ծառայել էր որպես ազդանշանային համակարգ, Նապոլեոնյան պատերազմների ընթացքում այն նորից է օգտագործվել որպես փարոս։ 1804 թվականի հունվարի 31-ի գիշերը Բերվիքշայրի կամավորների սերժնտը, որը պատասխանատու էր փարոսի համար, մոտակայքում գտնվող Դիրինգթոն Գրեյթ Լո բլրի փայտածուխի կրակարանների կրակը սխալմամբ ընդունել է  որպես ազդանշան։ Նա վառել է Հյոում ամրոցի փարոսը, որին շղթայաբար հետևել են դեպի արևմուտք ձգվող շոտլանդական սահմանի բոլոր փարոսները և 3,000 կամավորներ պատրաստվել են Մեծ Տագնապին, ինչպես այն հետո անվանվել է ։
Ամինևո (գյուղ, Չիշմինսկի շրջան)
Ամինևո (Аминево, Әмин), գյուղ Ռուսաստանի Բաշկորտոստան հանրապետության Չիշմինսկի շրջանի կազմում։
(9930) Բիլլբարոուզ
(9930) Բիլլբարոուզ (Billburrows), աստերոիդ աստերոիդների հիմնական գոտում։ Հայտնաբերվել է 1984 թվականի փետրվարի 5-ին Էդվարդ Բոուելի կողմից Անդերսոն Մեսայում ։
Միջին հեռավորությունը Արեգակից կազմում է 2,435884 ա. մ., առավելագույնը մոտենում է 2,1803 ա. մ. հեռավորության վրա և հեռանում 2,6914 ա. մ. ։ Արեգակի շուրջ մեկ ամբողջական պտույտ է կատարում 1388,62 երկրային օրվա ընթացքում, իր ուղեծրով շարժվելով միջինում 0,25925 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 7,46° անկյուն։
Արտաքին հղումներ
Կատեգորիա:1984 թվականին հայտնաբերված աստղագիտական մարմիններ Կատեգորիա:Էդվարդ Բոուելի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Ամինևո (գյուղ, Չիշմինսկի շրջան)
Բնակչությունը 2009 թվականին գրանցված տվյալներով կազմում էր 508 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Բաշկորտոստան հանրապետության Չիշմինսկի շրջանի բնակավայրեր Կատեգորիա:1555 թվականին հիմնադրված բնակավայրեր